Marihuana ültetvény Szentpéterúron | A Magyar Rendőrség hivatalos honlapja
2018. 08. 02., cs - 09:43
A Zalaegerszegi Rendőrkapitányság kábítószer birtoklás bűntett elkövetésének megalapozott gyanúja miatt indított eljárást egy 41 éves férfi ellen.
A zalaegerszegi rendőrök 2018. augusztus 1-jén a déli órákban egy szentpéterúri háznál intézkedtek, mivel olyan információjuk volt, hogy az ingatlan udvarán kábítószert termesztenek. A nyomozók a kutatás során 31 tő kábítószer gyanúját keltő zöld növényt – az előzetes szakvélemény szerint marihuánát –, továbbá kábítószer termesztéséhez szükséges eszközöket találtak és foglaltak le.
A rendőrök az ingatlanban lakó 41 éves szentpéterúri férfit előállították a Zalaegerszegi Rendőrkapitányságra, ahol kábítószer birtoklás bűntett elkövetésének megalapozott gyanúja miatt gyanúsítottként hallgatták ki.